=== Årene efter selvstændigheden ===
I 1922, efter yderligere uroligheder og nationalistiske oprør, erklærede den britiske regering uden videre forhandlinger med nogen modpart, at Egypten herefter var selvstændigt. I praksis fortsatte landet dog at være en [[lydstat]] under [[Storbritannien]], idet selvstændighedserklæringen hvilede på fortsat britisk kontrol over fire områder: udenrigs- og forsvarspolitikken, beskyttelsen af minoriteter og udenlandske økonomiske interesser, det [[Britiske imperium]]s kommunikationsveje gennem landet samt [[Anglo-egyptisk Sudan|styret i Sudan]].<ref name="King">King, s. 259–260</ref> Den fortsatte britiske indblanding i egyptisk politik og ubalancen mellem Egypten og Storbritannien i det formelle samarbejde at styre Sudan fortsatte derfor med at skabe uro i landet. [[Egyptens forfatning af 1923]] foreskrev et konstitutionelt monarki, hvor magten hovedsagelig lå hos [[Egyptens parlament]], men i realiteten var det parlamentariske system svagt; kongen udnyttede regelmæssigt sin ret at opløse parlamentet inden dets formelle funktionsperiode var udløbet, og regeringer blev væltet på kongens anmodning.<ref>Abdalla Rozza, s. 4–5</ref> Den politiske magt forblev under kongehusets og briternes dominans i resten af 1920-erne.<ref name="Ismael et al"/>
Historie Tidligere_riger,_stater,_protektorater,_kolonier_og_lande